text:
74/2012. (III. 20.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, illetve a Magyarország címerének és zászlajának használatáról, valamint
állami kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
irodalmi munkássága elismeréseként Bíró Béla esztéta, irodalomtörténész részére,
a szlovákiai magyarság érdekében hosszú évtizedeken át végzett áldozatos pedagógiai és közösségépítő
tevékenysége elismeréseként Dolník Erzsébet nyugalmazott pedagógus, publicista részére,
az önkényuralmat, a kommunista terror embertelenségét is megismertető két évtizedes oktató-nevelő
tevékenységéért, az ifjúság toleranciára, demokratikus értékek védelmére való neveléséért
Francesco Wittorio Kovács költő, nyugalmazott oktató-nevelő részére, a magyar származású közösség összetartásáért, a magyar kultúra széleskörű támogatása érdekében végzett
tevékenysége elismeréseként dr. Gidófalvi Zoltán, a CSR Printing Division fejlesztési főmérnöke, a Magyar Ház elnöke részére,
az amerikai magyar oktatásban végzett magas szintű szervezői tevékenysége, valamint a magyar közösségek
érdekében végzett munkája elismeréseként Gorondi János, a New Jersey Állami Rutgers Egyetem informatikai tanácsadója, a Széchenyi Magyar Iskola igazgatója
részére, a kárpátaljai magyar anyanyelvű oktatás fennmaradása, a fiatal nemzedék magyar identitásának erősítése érdekében
végzett tevékenysége elismeréseként Gönczy Sándor, a Kárpátaljai Magyar Kulturális Szövetség Eszenyi Alapszervezete elnöke, a Kárpátaljai Tankönyv- és
Taneszköz Tanács elnöke részére, a magyar–török sokoldalú kapcsolatok fejlesztése és ápolása érdekében végzett tevékenysége elismeréseként
Günes Gürseler ügyvéd, a tekirda�i Magyar Kulturális és Baráti Társaság elnöke részére,
a kárpátaljai magyar kulturális és politikai jelenlét megerősítése, a beregi magyarság érdekében végzett tevékenysége
elismeréseként Horkay Sámuel, a beregszászi II. Rákóczi Ferenc Kárpátaljai Magyar Főiskola főiskolai tanára, a Kárpátaljai Magyar
Kulturális Szövetség nagyválasztmánya tagja részére, az oktatás, a kultúra és a hagyományok ápolása érdekében végzett sokoldalú munkája elismeréseként
Milován Jolán, a Nagyszőlősi Járási Tanács Kárpátaljai Magyar Kulturális Szövetség Ukrajnai Magyar Párt
frakcióvezetője részére, a két világháborúban elhunyt magyar katonák emlékének megörökítése és ápolása terén végzett munkálkodásáért, a
romániai magyar hadisírok, honvédemlékművek létesítésében, illetve az elhanyagolt sírhelyek, síremlékek
rendbetételében végzett sokéves munkássága elismeréseként Pataky József, a Tordai Honvéd Hagyományőrző Bizottság elnöke részére,
az erdélyi magyarság szolgálatában végzett több évtizedes tanári, prózaírói és művelődésszervezői munkássága
elismeréseként Tolna Éva Gizella nyugalmazott tanár, gyermekvers- és prózaíró, művelődésszervező részére,
a magyar kultúra, a magyar irodalom vietnami terjesztésében, magyar szerzők műveinek vietnami nyelvre
fordításában végzett több évtizedes eredményes tevékenysége elismeréseként dr. Truong Dang Dung, a Nemzetközi Hungarológiai Társaság tagja, a Vietnami Irodalmi Kutatóintézet kutatója
részére a MAGYAR ARANY ÉRDEMKERESZT polgári tagozata, irodalmi fordításaiért és átfogó helytörténeti munkássága elismeréseként
Asztalos Lajos helytörténész részére, pedagógusi munkásságáért, a nagyszőlősi járásban a magyar oktatás és kultúra fejlesztésének érdekében végzett
tevékenysége elismeréseként Barta József, a Kárpátaljai Magyar Kulturális Szövetség Nagyszőlősi Középszintű Szervezete alapító tagja, elnöke
részére, a magyar történelem és a magyar történelmi személyiségek fába álmodásáért, életpályája elismeréseként
Buú József Olivér fafaragó, technikus részére, a Viski Kölcsey Ferenc Középiskola fenntartásáért, példamutató igazgatásáért, a felső-Tisza-vidéki magyar közösség
támogatásáért Forgon László, a Viski Kölcsey Ferenc Középiskola igazgatója részére,
sokoldalú, változatos, a szlovákiai magyarság, ezen belül a pozsonyi magyar közösség megmaradását, összetartását
elősegítő önzetlen közösségi munkája elismeréseként Jégh Izabella, a CSEMADOK Pozsonyi Városi Választmánya volt titkára részére,
példamutató oktatói és hagyományőrző tevékenysége elismeréseként Kész Barnabás, a Salánki Mikes Kelemen Középiskola tanára részére,
Aknaszlatina magyar közössége érdekképviseletéért, kulturális jelenléte megerősítéséért és összetartásáért végzett
tevékenysége elismeréseként Kocserha János, Aknaszlatina alpolgármestere részére, a magyar zenei anyanyelv ápolása és továbbörökítése, a gyergyószéki zenei kultúra ápolása és gazdagítása, a zenei
kapcsolattartás és a magyar nemzeti összefogás erősítése érdekében végzett tevékenysége elismeréseként
Pál Ibolya Mária nyugalmazott zenetanár, karvezető részére, a Dél-afrikai Köztársaságban élő magyar közösséget segítő önzetlen tevékenysége elismeréseként
dr. Riskó Zoltán, a Tambo Memorial Hospital sebészorvosa részére,
a szerbiai Csúrogon kivégzett ártatlan áldozatok emlékének ápolása érdekében végzett áldozatos munkája
elismeréseként Teleki Julianna, a Vajdasági Békemozgalom (Becse) elnöke, a Vajdasági Magyar Szövetség keretén belül működő Nők
Fóruma elnöke részére a MAGYAR EZÜST ÉRDEMKERESZT polgári tagozata
kitüntetést adományozom. Budapest, 2012. március 5. Schmitt Pál s. k.,
köztársasági elnök


type: legislation

jurisdiction: Hungary

text:
420/2018. (IX. 12.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló
2011.  évi  CLXII.  törvény 90.  §-a alapján – az  Országos Bírósági Hivatal elnökének javaslatára – nyugállományba
helyezés iránti kérelmére tekintettel dr.  Enyingi Marianna Margitot 2018. október 31-ei hatállyal bírói tisztségéből
felmentem.
Budapest, 2018. augusztus 30. Áder János s. k.,
 köztársasági elnök


text:
61/2012. (III. 20.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, valamint a Kossuth-díjról és a Széchenyi-díjról szóló 1990. évi XII. törvény
5. § (1) bekezdése alapján – a Kormány előterjesztésére –
a magyar irodalom megújításához való tevőleges hozzájárulásáért, gazdag képvilágú költészetünk hagyományainak
megőrzéséért és továbbviteléért, közösségi elkötelezettségű, csodálatos verseiért, sokoldalú és műfajgazdag irodalmi
munkásságáért, a magyarság szellemi összetartozás-tudatának ápolásáért, példaértékű életútja elismeréseként
Csoóri Sándor Kossuth-díjas költő, író részére a Kossuth Nagydíjat,
nagy népszerűségnek örvendő, groteszk bájjal és fanyar humorral megformált emlékezetes alakításaiért,
mesefilmfigurákat legendássá tevő szinkronizálásáért, igényes rendezői munkássága, közösséget kovácsoló
színházteremtő-vezető tevékenysége elismeréseként Balázs Péter Jászai Mari-díjas színművész, rendező, a Szolnoki Szigligeti Színház igazgatója részére,
új utakat kereső, kísérletező szellemű, a valóság megismerésének folyamatában a filmet eszközül használó,
a magyarországi társadalmi problémák iránti kivételes érzékenységgel megalkotott műveiért, a magyar film
megújításában játszott szerepéért Dárday István Balázs Béla-díjas filmrendező részére,
az igényes magyar rockzene megteremtésében játszott meghatározó szerepéért, valamennyi korosztályhoz szóló,
csodálatos zenei hangzású, mély eszmei mondanivalójú dalaiért és dalszövegeiért, azok magával ragadó
interpretálásáért, a közönség szeretetétől övezett, folyamatosan megújuló művészi pályafutása elismeréseként
Demjén Ferenc előadóművész, zeneszerző részére, a belsőépítészet csaknem minden területét átfogó gazdag művészi alkotómunkájáért, a Magyar Iparművészet című
szakfolyóirat újraindításáért, a nagy múltú magyar iparművészet értékeinek folyamatos bemutatásáért,
szakmai-közéleti tevékenységéért, egész életpályája elismeréseként Fekete György Munkácsy Mihály-díjas belsőépítész, érdemes művész részére,
a klasszikus és kortárs balettrepertoár szinte valamennyi jelentős férfi főszerepének emlékezetes megformálásáért,
a magyar táncművészet nemzetközi hírnevének öregbítéséért, rendkívül sikeres koreográfusi, társulatépítői és
irányítói tevékenysége elismeréseként Harangozó Gyula György balettművész, koreográfus, érdemes művész részére,
a világszerte nagy sikert aratott, kimagasló adottságaira épülő virtuóz hegedűjátékáért, sokszínű – szóló- és
kamaradarabok mellett a klasszikus, nagy hegedűversenyekig terjedő – repertoárral rendelkező előadó-művészetéért
Kelemen Barnabás Liszt Ferenc-díjas hegedűművész, a Liszt Ferenc Zeneművészeti Egyetem egyetemi docense
részére, stílusteremtő zeneszerzői, előadó-művészi tevékenységéért, az igényes pop rock magyarországi térnyeréséhez való
tevőleges hozzájárulásáért, műfajgazdag és sokoldalú, a zene, a próza, a vers és a színház világában egyaránt
maradandót alkotó, nagy népszerűségnek örvendő művészi munkássága elismeréseként
Kovács Ákos előadóművész, zeneszerző részére, az operairodalom szoprán szerepeinek emlékezetes, magával ragadó megformálásáért, a világ legjelentősebb
operaszínpadait is meghódító, közönségét itthon és külföldön egyaránt kiemelkedő zenei élménnyel megajándékozó
előadó-művészetéért Miklósa Erika Liszt Ferenc-díjas operaénekes részére, színházi és filmszerepeiben egyaránt maradandót alkotó, kimagasló tehetségre épülő művészetéért, karakterszerepek
frappáns, legendás megformálásáért, a közönség odaadó és igényes szolgálatában eltöltött szakmai életpályája
elismeréseként Pásztor Erzsi Jászai Mari-díjas és Balázs Béla-díjas színművész, érdemes művész részére,
a lényéből áradó szelíd tisztasággal megformált színházi és filmszerepeiért, sokoldalú, nagy sikerű művészi pályafutása
elismeréseként Piros Ildikó, a Soproni Petőfi Színház Jászai Mari-díjas színművésze, érdemes művész részére,
groteszk, ironikus karakterek fanyar humorral és kivételes művészi erővel történő megformálásáért, nagy főszerepek
és karakter-epizódszerepek interpretálásában egyaránt kimagaslót nyújtó, sokoldalú, rendkívül közkedvelt művészi
pályafutása elismeréseként Reviczky Gábor, a Vígszínház Jászai Mari-díjas színművésze részére,
népművészeti örökségünk ápolásáért, a népművészet, a zene és tánc kutatásának és mai alkalmazásának módszertani
központjául szolgáló Hagyományok Háza, valamint újító szellemű műsorok létrehozásáért, határainkon túl is számon
tartott sokoldalú művészi munkássága elismeréseként Sebő Ferenc állami díjas zeneszerző, a Liszt Ferenc Zeneművészeti Egyetem Népzene Tanszékének egyetemi tanára
részére, a magyar történelmi sorsfordulók, a vallás és a hétköznapi élet által inspirált, korhűségre törekvő, egyéni utat járó,
irányzatoktól független műveiért, nemzeti hagyományainkat ápoló, Magyarország neves személyiségeit példaképül
állító arcképsorozatáért, kimagasló művészeti tevékenysége elismeréseként Somogyi Győző Munkácsy Mihály-díjas festő- és grafikusművész, kiváló művész részére,
fantáziadús, alapos stílus- és drámatörténeti ismeretekről tanúskodó, a modern színpadtechnika eszközeit alkotó
módon felhasználó látványos, formagazdag díszleteiért, a mesterség titkait tökéletesen ismerő, elhivatott művészi
életpályája elismeréseként Székely László Jászai Mari-díjas díszlettervező, érdemes művész részére,
a cigányság ősi, balladisztikus hagyományait és alakjait sajátos színvilággal ábrázoló műveiért, csodálatos
Madonna-képeiért, a hazai cigány kultúra megőrzésében és széles körű megismertetésében szerzett elévülhetetlen
érdemeiért, külföldön is nagy sikert aratott kiállításaiért, példaértékű művészetéért
Szentandrássy István festőművész részére, klasszicizáló világképű, etikai megalapozottságú, keresztény hagyományokat őrző költői-írói munkásságáért, irodalmi
életpályája elismeréseként Vasadi Péter József Attila-díjas költő, író részére,
lenyűgözően sokoldalú, kivételes stílusgazdagságú előadó-művészi és zeneszerzői munkásságáért, a kortárs zene és
jazz nagy hatású képviselőjeként folytatott rendkívül gazdag és szerteágazó, nagy nemzetközi sikerekkel kísért zenei
életpályája elismeréseként Vukán György Liszt Ferenc- és Erkel Ferenc-díjas zeneszerző, zongoraművész részére
a Kossuth-díjat, a központi és perifériás idegrendszer ingerületátvitele, a kémiai ingerületátvitel farmakológiája terén végzett
világszerte elismert kutatási eredményeiért, iskolateremtő tudományos tevékenységéért, széleskörű
tudományszervezői és tudománydiplomáciai munkásságáért, példaértékű életpályája elismeréseként Vizi E. Szilveszter Széchenyi-díjas orvos, kutatóprofesszor, a Magyar Tudományos Akadémia rendes tagja részére
a Széchenyi Nagydíjat, a digitális technika és a logikai szintézis, különösen a vezérlőegységek tervezése, magas szintű és rendszer szintű
szintézis területén végzett kutatási eredményeiért, azok ipari alkalmazásait sikeresen hasznosító egyetemi
tananyagfejlesztő és oktatói munkásságáért, hazai és nemzetközi szakmai, tudományos közéleti tevékenysége
elismeréseként Arató Péter, a Magyar Tudományos Akadémia rendes tagja, a Budapesti Műszaki és Gazdaságtudományi Egyetem
Villamosmérnöki és Informatikai Kara Irányítástechnika és Informatika Tanszékének tanszékvezető egyetemi tanára
részére, a gabonanövények ivaros szaporodásának biotechnológiájában, a pollen krioprezervációs kutatásokban elért
kiemelkedő eredményeiért, a növénynemesítési gyakorlatban meghonosított búza és kukorica dihaploid
előállításáért, a hazánkban egyedülálló, általa vezetett „növényi lombikbébiprogram” irányításáért, tudományos
munkássága elismeréseként Barnabás Beáta, a Magyar Tudományos Akadémia levelező tagja, a Magyar Tudományos Akadémia Agrártudományi
Kutatóközpontja, Mezőgazdasági Intézetének tudományos osztályvezetője részére, a modern valószínűség-számítás, a sztochasztikus analízis és matematikai fizika területén végzett, nemzetközileg is
számon tartott kutatásaiért, a magyar matematikai statisztikus fizikai iskola megteremtéséért, oktatói és tudományos
közéleti tevékenysége elismeréseként Fritz József, a Magyar Tudományos Akadémia rendes tagja, a Budapesti Műszaki és Gazdaságtudományi Egyetem
Természettudományi Karának egyetemi tanára részére, a magyar jazzirodalom alapjait megteremtő könyveiért és tanulmányaiért, a konzervatóriumi jazztanszak
megszervezéséért, kreativitást fejlesztő zenepedagógiai munkásságáért, határainkon túl is nagyra becsült
zenetörténészi, zeneszerzői és előadó-művészi tevékenysége elismeréseként Gonda János Erkel Ferenc-díjas zongoraművész, zenetörténész részére,
az összehasonlító polgári jog, a szerződési jog és a szerződések elmélete, a szerződések gazdasági és
gazdaságirányítási folyamatokban betöltött szerepének kutatása, a polgári jog és az alkotmányjog kapcsolata
területén végzett, nemzetközileg is nagyra becsült tudományos munkássága, tudományszervezői, oktatói és
szakmai-közéleti tevékenysége, példaértékű életpályája elismeréseként Harmathy Attila, a Magyar Tudományos Akadémia rendes tagja, volt alkotmánybíró, az Eötvös Loránd
Tudományegyetem professor emeritusa részére, a kísérleti atom-, atommag- és részecskefizika terén végzett, nemzetközi elismerést is kiváltó kutatásaiért, különösen
az antihidrogén előállításában és spektroszkópiai vizsgálatában, továbbá a szimmetriaelvek ellenőrzésének
pontosításában és a feltételezett Higgs-részecske tömegének behatárolásában elért eredményeiért, kiváló oktatói és
ismeretterjesztői tevékenysége elismeréseként Horváth Dezső, a Magyar Tudományos Akadémia doktora, a Magyar Tudományos Akadémia Wigner Fizikai
Kutatóközpont Részecske- és Magfizikai Intézete Nagyenergiás Fizikai Osztályának vezetője részére,
az átmenetifémek komplexeinek katalizátorokként való alkalmazása terén elért eredményeiért, gyakorlati
szempontból fontos gyógyszerek előállításához szükséges királis építőelemek újszerű és gazdaságos szintéziséért,
tudományszervezési, valamint eredményes oktatói, utánpótlás-nevelési tevékenysége elismeréseként Kollár László, a Magyar Tudományos Akadémia doktora, a Pécsi Tudományegyetem Természettudományi Kara Kémiai
Intézetének egyetemi tanára részére, világszerte elismert, a növény-baktérium kölcsönhatás természetének kutatásában elért alapvető felfedezéseiért,
a sejtciklust szabályozó géncsalád felismeréséért, nemzetközi tudományos-közéleti tevékenysége elismeréseként
Kondorosi Éva, a Magyar Tudományos Akadémia levelező tagja, a Növénygenomikai, Humán Biotechnológiai és
Bioenergiai Intézet igazgatója részére, a modern irodalomtörténet – különösen a 20. századi magyar és német irodalom és irodalomelmélet –,
a hermeneutika, a modern kritikatörténet, a mediális kultúratudomány területén, valamint a magyar irodalom kritikai
feldolgozásában végzett tudományos és kutatói munkássága, oktatói tevékenysége elismeréseként
Kulcsár Szabó Ernő, a Magyar Tudományos Akadémia rendes tagja, irodalomtörténész, egyetemi tanár részére,
a 18–20. századi multikulturális folyamatok feltárásában elért, nemzetközileg is elismert eredményeiért, az erdélyi
magyar–román–szász együttélés, a polgárosodás és a polgári nemzet összefüggésének folyamatai, a mítoszképzés
mechanizmusai témakörét felölelő gazdag munkássága, oktatói és tudományszervezői tevékenysége elismeréseként
Miskolczy Ambrus, a történelemtudomány doktora, az Eötvös Loránd Tudományegyetem Bölcsészettudományi Kara
Román Filológiai Tanszékének tanszékvezető egyetemi tanára részére, a központi idegrendszeri ingerületátvitel szerkezeti és működési alapjainak felderítése és részvételük módjának
a tudatos érzékelés normális és kóros neuronhálózati folyamataiban történő vizsgálatában elért, világszerte nagy
érdeklődést kiváltó eredményeiért, tudományos munkássága elismeréseként Nusser Zoltán, a Magyar Tudományos Akadémia levelező tagja, a Magyar Tudományos Akadémia Kísérleti
Orvostudományi Kutatóintézete Celluláris Idegélettan Laboratóriumának csoportvezető kutatója részére,
a kedély- és szorongásos betegségek klinikai és biológiai kutatásában végzett három évtizedes, határainkon túl is
számon tartott tudományos munkássága, gyógyító, publikációs, oktatói és szakmaszervezői tevékenysége
elismeréseként dr. Rihmer Zoltán pszichiáter, neurológus szakorvos, a Semmelweis Egyetem Klinikai és Kutatási Mentálhigiénés
Osztályának tudományos igazgatója, címzetes egyetemi tanár részére, a magyar nép korai története, illetve a magyar nyelv török jövevényszavainak kutatása, a turkológia, a mongolisztika és
a tibetisztika terén végzett közel négy évtizedes hazai és nemzetközi iskolateremtő tudományos munkássága,
eredményes oktatási és tudományszervező tevékenysége, életpályája elismeréseként Róna-Tas András, a Magyar Tudományos Akadémia rendes tagja, professor emeritus részére,
a veseműködés és a vérnyomás-szabályozás élet- és kórélettana terén végzett, határainkon túl is nagyra becsült
példaértékű tudományos munkássága, gyógyító, kutató, oktató és nemzetközi szakmai-közéleti tevékenysége
elismeréseként Rosivall László, a Magyar Tudományos Akadémia doktora, a Semmelweis Egyetem Általános Orvostudományi Kara
Kórélettani Intézetének igazgatója, egyetemi tanár részére, a matematika több területén: a számelméleten, a kombinatorikán és az elméleti számítógéptudományon átívelő,
nemzetközi mércével mérve is kivételes jelentőségű tudományos és kutatói munkásságáért, példaértékű életpályája
elismeréseként Szemerédi Endre, a Magyar Tudományos Akadémia rendes tagja, a Magyar Tudományos Akadémia Rényi Alfréd
Matematikai Kutatóintézetének kutatóprofesszora részére, az idegszövet-károsodás pathomechanizmusa, a fejfájás, a sclerosis multiplex és stroke kutatása, a neurológiai
kórképek kezelésében az új terápiás lehetőségek kidolgozása terén végzett tudományos és kutatói munkássága, hazai
és nemzetközi szakmai közéleti tevékenysége elismeréseként Vécsei László, a Magyar Tudományos Akadémia rendes tagja, a Szegedi Tudományegyetem Általános Orvostudományi
Karának dékánja, a Neurológiai Klinika orvosa részére, a matematikai közgazdaságtan, a mikroökonómia, a gazdasági modellezés és elemzés terén végzett iskolateremtő
tudományos kutatói és kutatásszervezői munkásságáért, a vegyes piacgazdaság igényeihez és nemzetközi
követelményeihez igazodó hazai közgazdászképzés megreformálásáért, szakmai közéleti tevékenysége
elismeréseként Zalai Ernő, a Magyar Tudományos Akadémia rendes tagja, a Budapesti Corvinus Egyetem Matematikai
Közgazdaságtan és Gazdaságelemzés Tanszékének tanszékvezető egyetemi tanára részére
a Széchenyi-díjat adományozom. Budapest, 2012. március 7. Schmitt Pál s. k.,
köztársasági elnök


text:
69/2013. (I. 29.) KE határozata Magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9. cikk (4) bekezdés b) pontja alapján – a külügyminiszter előterjesztésére – hozzájárulok Valter Pecly Moreira
rendkívüli és meghatalmazott nagykövetnek a Brazil Szövetségi Köztársaság magyarországi rendkívüli és meghatalmazott
nagykövetévé történő kinevezéséhez, budapesti székhellyel.
Budapest, 2013. január 16. Áder János s. k.,
köztársasági elnök


text:
313/2014. (VIII. 21.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a szentföldi kereszténység oktatási, szociális és jótékonysági szolgálata terén elért eredményei, a  vallásközi
párbeszéd érdekében tett erőfeszítései, valamint a  Magyarországgal ápolt kapcsolatok fejlesztését szolgáló
kiemelkedő tevékenysége elismeréseként
Fouad Twal érsek, Jeruzsálem latin pátriárkája részére,
a magyar–azeri gazdasági kapcsolatok fejlesztése érdekében végzett munkája, valamint a  magyar kultúra és
gasztronómia megismertetését elősegítő mecénási tevékenysége elismeréseként
Mir Jamal Pashayev, a Pasha Holding LLC ügyvezető igazgatója részére,
a szentföldi keresztény misszió, az  ökumenikus és vallásközi párbeszéd és a  békefolyamatok előmozdítása
érdekében tett erőfeszítései, valamint a  Magyarországgal ápolt kapcsolatok fejlesztését szolgáló kiemelkedő
tevékenysége elismeréseként
III. Theofilosz, Jeruzsálem görög ortodox pátriárkája részére,
az emberi jogok védelme érdekében végzett áldozatos munkája, valamint a  magyar jogalkotás és az  európai
egyezmények közötti harmónia megteremtésére irányuló tevékenysége elismeréseként
Thorbjørn Jagland, az Európa Tanács főtitkára, az oslói Nobel Békeközpont elnöke részére a
MAGYAR ÉRDEMREND
 középkeresztje a csillaggal
 polgári tagozata kitüntetést adományozom.
Budapest, 2014. augusztus 10. Áder János s. k.,
 köztársasági elnök


text:
129/2013. (VIII. 7.) OVB határozata.  Az Országos Választási Bizottság – 2013. július 31-én megtartott ülésén – a választási eljárásról szóló 1997. C. törvény (a továbbiakban: régi Ve.) 124/A. § (3) bekezdés b) pontjában foglalt hatáskörében eljárva Vecsei József (a továbbiakban: beadványozó) által az Országos Választási Szövetség képviseletében benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a  Magyar Közlönyben való közzétételét követő 15 napon belül – a  Kúriához címzett kifogást
lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2;
fax: 06-1-7950-143). A bírósági eljárásban az ügyvédi képviselet kötelező. A  jogi szakvizsgával rendelkező személy
saját ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az  illeték mértéke
15 000 Ft. A kifogás benyújtóját tárgyi illetékfeljegyzési jog illeti meg.
Indokolás I. Beadványozó 2013. július 1-jén aláírásgyűjtő ív mintapéldányát nyújtotta be az  Országos Választási Bizottsághoz
az  országos népszavazásról és népi kezdeményezésről szóló 1998. évi III. törvény (a  továbbiakban: Nsztv.) 2.  §-a
szerinti hitelesítés céljából. Az aláírásgyűjtő íven a következő szerepelt:
„Egyetért-e azzal, hogy a devizakárosultak ügyének tisztázása-rendezése érdekében parlamenti vizsgálóbizottság álljon
fel?”
Az Országos Választási Bizottság megállapítja, hogy a  kezdeményezés a  Magyarország Alaptörvénye 8.  cikk
(3)  bekezdés e)  pontjának tiltó rendelkezésébe ütközik, amely szerint nem lehet országos népszavazást tartani
az Országgyűlés hatáskörébe tartozó szervezetalakítási kérdésről.
Az Országos Választási Bizottság megállapítja, hogy a  kezdeményezésben foglalt kérdés az  Nsztv. 13.  §
(1)  bekezdésében foglalt egyértelműségi követelménynek sem felel meg. Az  egyértelműség követelménye
azt jelenti, hogy a  népszavazásra szánt kérdésnek egyértelműen megválaszolhatónak kell lennie. Ahhoz, hogy
a  választópolgár a  népszavazásra feltett kérdésre egyértelműen tudjon válaszolni az  szükséges, hogy a  kérdés
világos és kizárólag egyféleképpen legyen értelmezhető, a kérdésre igennel vagy nemmel lehessen felelni.
Az Országos Választási Bizottság megállapítja, hogy az  aláírásgyűjtő íven feltüntetett kérdésben szereplő
„devizakárosultak” valamint a  „tisztázása-rendezése” fogalmak jelentése bizonytalan, nem lehet pontosan
meghatározni azok tartalmát, vagyis azt, hogy kik tartoznak a devizakárosultak közé, és mit jelent a tisztázása, illetve
a  rendezése fogalmak tartalma. Ezek alapján a  választópolgár számára nem lenne egyértelmű, hogy aláírásával
pontosan milyen tartalmú kezdeményezést támogatna.
Az Országos Választási Bizottság álláspontja szerint a  népszavazásra feltenni kívánt kérdés valójában több
részkérdést is tartalmaz, vonatkozik egyrészt a  devizakárosultak ügyének tisztázására, illetve másrészt annak
rendezésére is. Mindezek alapján a  választópolgároknak nincs lehetőségük külön-külön véleményt nyilvánítani
a kezdeményezésekről.
Fentiek alapján az  Országos Választási Bizottság – az  Nsztv. 10.  § b) és c)  pontja alapján, mivel a  kérdésben nem
lehet országos népszavazás tartani, valamint a  kérdés megfogalmazása nem felel meg a  törvényben foglalt
követelményeknek – az aláírásgyűjtő ív mintapéldányának hitelesítését megtagadja.
II. A határozat az  Alaptörvény 8.  cikk (3)  bekezdés e)  pontján, Nsztv. 2.  §-án, a  10.  § b) és c)  pontján, 13.  §
(1) bekezdésén, a választási eljárásról szóló 2013. évi XXXVI. törvény 349. § (1) bekezdés c) pontján, a jogorvoslatról
szóló tájékoztatás a régi Ve. 130. §-ának (1) bekezdésén, az illetékekről szóló tájékoztatás az 1990. évi XCIII. törvény
37.  § (1)  bekezdésén, 39.  § (3)  bekezdés d)  pontján, 42.  § (1)  bekezdés g)  pontján, valamint a  62.  § (1)  bekezdés
s) pontján alapul.
Dr. Bordás Vilmos s. k.,
 az Országos Választási Bizottság elnöke


text:
17/2015. (HK 8.) HVKFH szakutasítása NATO egységesítési egyezmények nemzeti elfogadásáról és hatályba léptetéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése alapján,
figyelemmel az egységesítési, szabványosítási tevékenységről és a NATO egységesítési dokumentumok feldolgozásáról és végrehajtásáról szóló 102/2008. (HK 19.) HM
utasítás 4. § (2) bekezdés c) és d) pontjára, a következő
szakutasítást adom ki. 1. A szakutasítás hatálya a Honvédelmi Minisztériumra
(a továbbiakban: HM), a honvédelmi miniszter (a továbbiakban: miniszter) közvetlen alárendeltségébe tartozó szervezetekre, a miniszter irányítása alá tartozó központi hivatalokra, a Magyar Honvédség (a továbbiakban: MH) katonai szervezeteire és a Katonai Nemzetbiztonsági Szolgálatra (a továbbiakban együtt: honvédelmi szervezetek) terjed ki.
MEDICAL SUPPLIES ON BOARD SHIPS – AMedP-1.9
EDITION A / Sürgősségi egészségügyi ellátáshoz szükséges szakanyagok hajókon történő szállításnak alapvető követelményei című NATO egységesítési egyezmény nemzeti elfogadásra kerül magyarországi alkalmazásba vétel
nélkül.
Témafelelős: MH Egészségügyi Központ (a továbbiakban: MH EK).
EDITION A / Háborús szükséghelyzeti temetkezési eljárások című NATO egységesítési egyezmény nemzeti elfogadásra kerül a következők szerint:
a) témafelelős: HVK Személyzeti Csoportfőnökség
b) a bevezetés időpontja: 2015. szeptember 22. és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
GEOGRAPHIC INFORMATION AND DOCUMENTATION (MGID) – AGeoP-17 EDITION A / Katonaföldrajzi
információk és dokumentációk (MGID) témakörei és ábrázolási módjai című NATO egységesítési egyezmény
nemzeti elfogadásra kerül a következők szerint:
a) témafelelős: MH Geoinformációs Szolgálat (a továbbiakban: MH GEOSZ)
b) a bevezetés időpontja: A NATO kihirdetést követő
6 hónapon belül és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
EDITION B / Szárazföldi logisztikai doktrína című NATO
egységesítési egyezmény nemzeti elfogadásra kerül, fenntartással a következők szerint:
a) témafelelős: HVK Logisztikai Csoportfőnökség
(a továbbiakban: HVK LOGCSF),
b) a bevezetés időpontja: a NATO kihirdetést követő
6 hónapon belül és
c) a bevezetésre vonatkozó követelmények: a NATO
egységesítési egyezmény a szárazföldi haderőnél kerüljön
bevezetésre,
d) fenntartással: A 9. fejezet 0901–0915 pontjai nem kerülnek elfogadásra az MH-ban. A 9. fejezet 0916 alpontból
csak az étel-előkészítés és – biztosítás, ruhacsere, mosatás,
fürdetés, a ruházat és sátoranyag-javítás és a vízkiosztás
elfogadott. Az MH-ban a nem elfogadott szolgáltatások
nem a logisztikai rendszer részei. Az erőforrások kezeléséért és biztosításáért nem a logisztikai szervek a felelősek.
CONTRIBUTION TO STABILIZATION AND RECONSTRUCTION – AJP-3.4.5 EDITION A / Szövetséges összhaderőnemi doktrína a stabilizációs és újjáépítési
katonai közreműködésről című NATO egységesítési
egyezmény nemzeti elfogadásra kerül a következők szerint:
a) témafelelős: HVK Hadműveleti Csoportfőnökség
b) a bevezetés időpontja: a NATO kihirdetést követő
6 hónapon belül és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
TICAL CHARTS / Légi navigációs információk légi navigációs térképeken című NATO egységesítési egyezmény
nemzeti elfogadásra kerül a következők szerint:
a) témafelelős: MH GEOSZ,
b) a bevezetés időpontja: a NATO kihirdetést követő
6 hónapon belül és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
CHARTS AND OTHER GEOGRAPHIC PRODUCTS
(EXCLUDING NAUTICAL CHARTS) / Szárazföldi és
légi navigációs térképek, valamint egyéb térképészeti termékek maximális mérete című NATO egységesítési egyezmény nemzeti elfogadásra kerül a következők szerint:
a) témafelelős: MH GEOSZ, b) a bevezetés időpontja: a NATO kihirdetést követő 6
hónapon belül és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
9. A STANG 6013 (ED3) (RD1) NATO METEOROLOGICAL SUPPORT MANUAL / A NATO meteorológiai támogatás előírásai című NATO egységesítési
egyezmény nemzeti elfogadása kerül a következők szerint:
a) témafelelős: MH GEOSZ,
b) a bevezetés időpontja: a NATO kihirdetést követő
6 hónapon belül és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
TION D / NATO üzenetformátum katalógus című NATO
egységesítési egyezmény nemzeti elfogadásra kerül fenntartással a következők szerint:
a) témafelelős: MH Összhaderőnemi Parancsnokság
(a továbbiakban: MH ÖHP),
b) a bevezetés időpontja: a NATO kihirdetést követő
6 hónapon belül és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre,
d) fenntartással: A formalizált üzenetek jelenleg és a közeljövőben elektronikus feldolgozással itthon szinte kizárólag a légi NATO rendszerekben használatosak, mint
ICC, TDL. A kézi feldolgozással használatos néhány üzenet, különböző szakterületeken – CBRN, logisztika,
egészségügy – lehetséges. Az üzenetek szélesebb körű
használata automatizált rendszerekben csak akkor valósulhat meg, ha a Magyar Honvédség rendelkezik automatizált
vezetési-irányítási rendszerekkel.
MA CARE TRAINING – AMedP-8.12 EDITION A /
Harctéri akut trauma ellátás kiképzési követelményei című
NATO egységesítési egyezmény nemzeti elfogadásra és
nemzeti hatálybaléptetésre kerül a következők szerint:
a) témafelelős: MH EK,
b) témakezelő: MH EK, MH Fősebész
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények:
da) a NATO egységesítési egyezmény a szárazföldi
haderőnél és a légierőnél kerüljön bevezetésre és
db) az egységesítési egyezmény bevezetése Honvéd
Vezérkar főnök helyettesi szakutasításban történjen, az egységesítési egyezmény teljes terjedelemben, eredeti
angol nyelven kerüljön kiadásra.
CARE OF WOMEN IN JOINT/COMBINED OPERATIONS – AMedP-8.9, EDA V1 / Hadműveletekben résztvevő nők egészségügyi ellátásának minimum követelményei című NATO egységesítési egyezmény – mely a
NATO egységesítési egyezmények nemzeti elfogadásáról
és hatályba léptetéséről szóló 10/2015. (HK 4.) HVKFH
szakutasításban fenntartással elfogadásra került – nemzeti
hatálybaléptetésre kerül a következők szerint:
a) témafelelős: MH EK,
b) témakezelő: MH EK, Védelem-egészségügyi Igaz
gatóság,
c) a bevezetés időpontja: 2015. december 1. és
d) bevezetésre vonatkozó követelmények:
da) a NATO egységesítési egyezmény a szárazföldi
haderőnél és a légierőnél kerüljön bevezetésre és
db) az egységesítési egyezmény bevezetése fenntartás
sal Honvéd Vezérkar főnök helyettesi szakutasításban történjen, az egységesítési egyezmény eredeti angol nyelven
kerüljön kiadásra.
SUPPORT – AJP-4.10, EDB V1 / Szövetséges összhaderőnemi egészségügyi biztosítás doktrína című NATO egységesítési egyezmény – mely a 11/2015 (HK4) HVKFH
szakutasításban elfogadásra került – nemzeti hatálybaléptetésre kerül a következők szerint:
a) témafelelős: MH EK,
b) témakezelő: MH EK, Védelem-egészségügyi Igaz
gatóság,
c) a bevezetés időpontja: 2015. december 1. és
d) bevezetésre vonatkozó követelmények:
da) a NATO egységesítési egyezmény a szárazföldi
haderőnél és a légierőnél kerüljön bevezetésre és
db) az egységesítési egyezmény bevezetése Honvéd
Vezérkar főnök helyettesi szakutasításban történjen, az
egységesítési egyezmény teljes terjedelemben, eredeti angol nyelven kerüljön kiadásra.
WORK (NGIF) – AGeoP-11 EDITION A / NATO Térképészeti információs keretrendszer című NATO egységesítési egyezmény – mely a 36/2014. (HK 7.) HVKFH szakutasításban elfogadásra került – nemzeti hatálybaléptetésre kerül a következők szerint:
a) témafelelős: MH GEOSZ, b) témakezelő: MH GEOSZ,
c) a bevezetés időpontja: 2015. október 1.és
d) bevezetésre vonatkozó követelmények:
da) a NATO egységesítési egyezmény a szárazföldi
haderőnél és a légierőnél kerüljön bevezetésre és
db) az egységesítési egyezmény bevezetése Honvéd
Vezérkar főnök helyettesi szakutasításban történjen, az
egységesítési egyezmény teljes terjedelemben, eredeti angol nyelven kerüljön kiadásra.
OPTICAL MEDIA / Digitális térképészeti információk
optikai hordozókon című NATO egységesítési egyezmény
– mely a 63/2014 (HK 12.) HVKFH szakutasításban elfogadásra került – nemzeti hatálybaléptetésre kerül a következők szerint:
a) témafelelős: MH GEOSZ,
b) témakezelő: MH GEOSZ,
c) a bevezetés időpontja: 2015.október 1.és
d) bevezetésre vonatkozó követelmények:
da) a NATO egységesítési egyezmény a szárazföldi
haderőnél és a légierőnél kerüljön bevezetésre és
db) az egységesítési egyezmény bevezetése Honvéd
Vezérkar főnök helyettesi szakutasításban történjen, az
egységesítési egyezmény teljes terjedelemben, eredeti angol nyelven kerüljön kiadásra.
OF HARD COPY LAND MAPS, AERONAUTICAL
CHARTS AND IMAGE PLANS / NATO specifikációk
analóg szárazföldi térképek, légi navigációs térképek és
fotótérképek azonosítására című NATO egységesítési
egyezmény – mely az 53/2014 (HK 10.) HVKFH szakutasításban elfogadásra került – nemzeti hatálybaléptetésre
kerül a következők szerint:
a) témafelelős: MH GEOSZ,
b) témakezelő: MH GEOSZ,
c) a bevezetés időpontja: 2015.október 1.és
d) bevezetésre vonatkozó követelmények:
da) a NATO egységesítési egyezmény a szárazföldi
haderőnél és a légierőnél kerüljön bevezetésre és
db) az egységesítési egyezmény bevezetése Honvéd
Vezérkar főnök helyettesi szakutasításban történjen, az
egységesítési egyezmény teljes terjedelemben, eredeti angol nyelven kerüljön kiadásra.
Állami légi járművekkel bekövetkezett légiközlekedési
balesetek, repülőesemények szakmai kivizsgálása című
NATO egységesítési – mely a 41/2014. (HK 8.) HVKFH
szakutasításban elfogadásra került – egyezmény nemzeti
hatálybaléptetésre kerül a következők szerint:
a) témafelelős: MH ÖHP,
b) témakezelő: MH ÖHP, Jogi, Igazgatási és Repülőbiz
tonsági Osztály, Repülésbiztonsági Részleg,
c) a bevezetés időpontja: 2015. november 1. és
d) bevezetésre vonatkozó követelmények:
da) a NATO egységesítési egyezmény a légierőnél ke
rüljön bevezetésre és db) az egységesítési egyezmény bevezetése MH ÖHP
intézkedésben történjen, az egységesítési egyezmény teljes terjedelemben, eredetiben angol nyelven kerüljön
kiadásra.
18. Ez a szakutasítás a közzétételét követő napon lép hatályba.
Dr. Orosz Zoltán altábornagy s. k.,
Honvéd Vezérkar főnök helyettes


text:
65/2013. (VI. 26.) OGY határozata a diktatúrák által intézményesített gonoszság, valamint a történelem, jövő nemzedékek számára történő objektív bemutatásáról.
1. Az Országgyűlés tekintettel arra, hogy a diktatúrák által intézményesített gonoszság bemutatása a jövő nemzedékek
számára nemzetünk történelmének objektív megismertetése szempontjából elengedhetetlenül szükséges, felkéri
a  Kormányt, hogy a  jelen határozatban foglaltakra figyelemmel 2013. augusztus 31. napjáig gondoskodjon arról,
hogy a kerettanterv ajánlásként írja elő az általános és középfokú iskolák tanulói számára az iskolai történelem óra
oktatása keretében a Terror Háza Múzeum meglátogatását.
2. Az  Országgyűlés felkéri a  Kormányt, hogy a  látogatást szervező köznevelési intézmény a  látogatást illetően teljes
költségtérítésre legyen jogosult.
3. Ez a határozat a közzétételét követő napon lép hatályba.
Kövér László s. k.,
az Országgyűlés elnöke


text:
1108/2016. (III. 3.) Korm. határozata a Henkel Magyarország Termelési és Kereskedelmi Korlátolt Felelősségű Társaság magyarországi nagybefektetővel való stratégiai együttműködési megállapodás megkötéséről.
A Kormány felhívja a  külgazdasági és külügyminisztert, illetve az  általa kijelölt személyt, hogy gondoskodjon
a  Magyarország Kormánya és a  Henkel Magyarország Termelési és Kereskedelmi Korlátolt Felelősségű Társaság
(székhelye: 1113 Budapest, Dávid Ferenc u. 6.; cégjegyzékszáma: 01-09-168340) között kötendő stratégiai
együttműködési megállapodás Kormány nevében történő aláírásáról.
Felelős: külgazdasági és külügyminiszter
Határidő: azonnal Orbán Viktor s. k.,
 miniszterelnök


text:
98/2007. (XI. 8.) OGY határozata az állami intézményeknek és szervezeteknek az „Együtt Egymásért, Egy-másért Alapítvány” működésével kapcsolatos korrupciógyanús ügyekben való részvételének körülményeit és az „Együtt Egymásért, Egy-másért Alapítvány” működésének nemzetbiztonsági kockázatait vizsgáló bizottság tisztségviselőinek és tagjainak megválasztásáról.
Az állami intézményeknek és szervezeteknek az
„Együtt Egymásért, Egy-másért Alapítvány” működésével
kapcsolatos korrupciógyanús ügyekben való részvételének körülményeit és az „Együtt Egymásért, Egy-másért
Alapítvány” működésének nemzetbiztonsági kockázatait
vizsgáló bizottság létrehozásáról szóló 62/2007. (VI. 27.)
OGY határozat V. pontja alapján az Országgyűlés az eseti
bizottság tisztségviselőinek és tagjainak a következőket
választja meg:
Elnök: Demeter Ervin (Fidesz)
Alelnök: Tóth Károly (MSZP)
Tagjai: dr. Bárándy Gergely (MSZP)
dr. Molnár Zsolt (MSZP)
dr. Wiener György (MSZP)
Gulyás József (SZDSZ)
dr. Cser-Palkovics András (Fidesz)
dr. Horváth Zsolt (Veszprém) (Fidesz)
dr. Simicskó István (KDNP)
dr. Csáky András (MDF)
Dr. Szili Katalin s. k.,
az Országgyűlés elnöke


text:
1/2012. (I. 20.) MNB utasítása a Magyar Nemzeti Bank Szervezeti és Működési Szabályzatáról.
A Magyar Nemzeti Bankról szóló 2011. évi CCVIII. törvény 67. § (5) bekezdésében, továbbá a jogalkotásról szóló 2010. évi
CXXX. törvény 23. § (4) bekezdés g) pontjában biztosított jogkörömnél fogva – figyelemmel a 2011. évi CCVIII. törvény 49. §
(4) bekezdés c) pontjában, a 2001. évi LVIII. törvény 50. § (1) bekezdésében, valamint a Vezetői bizottság működési szabályai 3. §
(1) bekezdésének b) pontjában foglaltakra – a Magyar Nemzeti Bank működésének rendjét a következők szerint szabályozom.
1. § A Magyar Nemzeti Bank szervezeti felépítését és működésének rendjét – a Vezetői bizottság ülésén hozott 3/2012.
(01.16.VB) számú határozat alapján – a jelen utasítás mellékletét képező Szervezeti és Működési Szabályzatban
foglaltak szerint állapítom meg. 2. § (1) Ez az utasítás a közzétételét követő napon lép hatályba azzal, hogy rendelkezéseit 2012. január 17-től kell alkalmazni.
(2) Hatályát veszíti a Magyar Nemzeti Bank Szervezeti és Működési Szabályzatáról szóló 2011-14. elnöki utasítás.
a Magyar Nemzeti Bank elnöke helyett:
Karvalits Ferenc s. k.,


text:
26/2017. (VII. 6.) MvM utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében biztosított jogkörömben eljárva az alábbi utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény 38. § (2) bekezdése alapján dr. Grezsa Istvánt a 2017. augusztus 15. napjától 2018. február 14. napjáig
terjedő időre a határon átnyúló beruházások ellenőrzéséért felelős miniszteri biztossá nevezem ki.
2. § A miniszteri biztos tevékenységét a Miniszterelnökséget vezető miniszter irányítja.
3. § A miniszteri biztos az 1. § szerinti feladatköre ellátásáért díjazásban és juttatásban nem részesül.
4. § A miniszteri biztost tevékenysége ellátásában 2 fős titkárság segíti.
5. § Ez az utasítás a közzétételét követő napon lép hatályba.
6. § A miniszteri biztos kinevezéséről szóló 10/2017. (III. 24.) MvM utasítás 2017. augusztus 15-én hatályát veszti.
Lázár János s. k.,
 Miniszterelnökséget vezető miniszter


text:
14/2015. (IV. 30.) HM utasítása a fejezeti kezelésű előirányzatokkal történő gazdálkodás szabályairól és a költségvetési támogatások biztosításának egyes kérdéseiről.
A jogalkotásról szóló 2010. évi CXXX. törvény 23. § (4) bekezdés c) pontja alapján – figyelemmel az államháztartásról szóló törvény
végrehajtásáról szóló 368/2011. (XII. 31.) Korm. rendeletben foglaltakra – a következő utasítást adom ki:
1. Általános rendelkezések 1. § Az utasítás hatálya
a) a Honvédelmi Minisztériumra (a továbbiakban: HM), valamint a  honvédelmi miniszter (a továbbiakban:
miniszter) közvetlen alárendeltségébe tartozó szervezetekre (a továbbiakban együtt: honvédelmi szervezetek),
valamint
b) a HM fejezeti kezelésű előirányzataira (a továbbiakban: előirányzatok)
terjed ki.
2. § Az utasítás alkalmazása szempontjából gazdálkodó szervezetek az  1.  mellékletben meghatározott, az  egyes
előirányzatokkal való gazdálkodásra átruházott hatáskörben feljogosított honvédelmi szervezetek.
3. § (1) Az előirányzatok pénzforgalmi rendezését, továbbá a könyvvezetést és a beszámolást – a honvédelmi szervezetek
működésének az államháztartás működési rendjétől eltérő szabályairól szóló 346/2009. (XII. 30.) Korm. rendeletben
meghatározott központi ellátás keretében – a HM Védelemgazdasági Hivatal (a továbbiakban: HM VGH) végzi.
(2) A gazdálkodó szervezetek feladataikat a HM VGH-val együttműködésben hajtják végre.
4. § (1) Az államháztartásról szóló 2011. évi CXCV. törvény (a továbbiakban: Áht.) 80.  § (2)  bekezdés c)  pontja szerinti
jutalékokat, díjakat és egyéb költségeket, valamint a pénzügyi tranzakciós illetékről szóló 2012. évi CXVI. törvényben
meghatározott pénzügyi tranzakciós illetéket a HM VGH intézményi költségvetésében kell megtervezni és elszámolni.
(2) Az előirányzatokhoz kapcsolódó, devizában teljesített kifizetések bankköltségeit – az  (1)  bekezdésben foglaltak
kivételével – a gazdálkodó szervezetek tervezik és számolják el.
5. § Az előirányzatok terhére nyújtott támogatások szakmai összehangolása érdekében – az egyesülési jogról, a közhasznú
jogállásról, valamint a civil szervezetek működéséről és támogatásáról szóló 2011. CLXXV. törvény 53. §-a szerint –
létrehozott monitoring rendszer részére történő adatszolgáltatást a gazdálkodó szervezet végzi.
6. § (1) Közszolgáltatás finanszírozásához támogatás kizárólag a  közszolgáltatás ellátásával megbízott kedvezményezett
részére nyújtható.
(2) A támogatás mértéke nem haladhatja meg a  közszolgáltatási kötelezettségek teljesítéséhez szükséges nettó
költséget, beleértve az  ésszerű nyereséget. A  támogatás mértékét az  Európai Unió működéséről szóló szerződés
106. cikk (2) bekezdésének az általános gazdasági érdekű szolgáltatások nyújtásával megbízott egyes vállalkozások
javára közszolgáltatás ellentételezése formájában nyújtott állami támogatásra való alkalmazásáról szóló
2011. december 20-i 2012/21/EU bizottsági határozat (a továbbiakban: Határozat) 5. cikke szerint kell megállapítani.
(3) Ha a  kedvezményezett a  Határozat 5.  cikkének megfelelően meghatározott összeget meghaladó támogatásban
részesül, kötelezni kell a túlkompenzáció visszafizetésére. Ha a túlkompenzáció összege nem haladja meg az átlagos
éves ellentételezés összegének 10%-át, a  túlkompenzáció átvihető a  következő időszakra, és levonható az  arra
az időszakra fizetendő támogatás összegéből.
(4) A támogatási szerződésben ki kell kötni, hogy a  kedvezményezett a  támogatásról olyan elkülönített elszámolást
köteles vezetni, amelyből a (2) és (3) bekezdésben meghatározott követelmények ellenőrizhetőek.
2. Az előirányzatok tervezése, módosítása 7. § (1) Az elemi költségvetési javaslatokat a gazdálkodó szervezetek készítik el, és a tárgyév február 15-ig a HM VGH részére
küldik meg. A HM VGH a javaslatokat számszakilag felülvizsgálja, intézkedik a szükséges korrekciók végrehajtására, és
a miniszter részére – szolgálati úton – jóváhagyásra felterjeszti. A  jóváhagyást követően a gazdálkodó szervezetek
az éves költségvetésben meghatározott előirányzatok
a) tárgyévben történő teljesítésével vagy felhasználásával összefüggésben – a (2) bekezdés szerinti kivétellel –
az előírt adatszolgáltatási és elszámolási kötelezettségek tekintetében saját hatáskörben járnak el,
b) vonatkozásában jogcímen és kiemelt előirányzaton belüli előirányzat-átcsoportosítást hajthatnak végre,
amelyről a HM VGH részére tájékoztatást küldenek.
 (2) A gazdálkodó szervezetek – az Áht. 33. § (3) bekezdés b) pontjára és a központi költségvetésről szóló törvényben
foglaltakra tekintettel, az (1) bekezdés b) pont szerinti átcsoportosítások kivételével – az előirányzatok felhasználásával
kapcsolatos előirányzat-átcsoportosítási javaslataikat a HM VGH részére küldik meg.
(3) A HM VGH
a) a (2)  bekezdés szerinti javaslatokat felülvizsgálja, és – ha a  javaslat nem felel meg a  jogszabályi, a  közjogi
szervezetszabályozó eszközök vagy a  belső rendelkezések szerinti követelményeknek – intézkedik
a hiányosságok megszüntetésére,
b) a felülvizsgált javaslatokat a miniszter részére – szolgálati úton – jóváhagyásra felterjeszti, és
c) a jóváhagyott előirányzat-módosításokról tájékoztatja a gazdálkodó szervezeteket.
3. Finanszírozási terv 8. § (1) A finanszírozási tervet úgy kell elkészíteni, hogy az a kötelezettségvállalási jogkör gyakorlását és a likviditást biztosítsa.
 (2) A teljesítésarányos finanszírozás folyamatossága, valamint a  rendelkezésre állási díj Magyar Államkincstár
(a  továbbiakban: Kincstár) általi felszámításának elkerülése érdekében biztosítani kell a  tényleges kifizetések
finanszírozási terv szerinti teljesülését.
9. § (1) A finanszírozási terveket a gazdálkodó szervezetek adatszolgáltatása alapján a HM VGH elektronikus úton nyújtja be
a Kincstárhoz.
(2) A gazdálkodó szervezet a  2.  melléklet szerinti adatszolgáltatást havonta, a  tárgyhónapot megelőző hónap 16-áig
elektronikus úton küldi meg a HM VGH részére.
(3) Az adatszolgáltatás tartalmazza
a) a jóváhagyott éves kiadási előirányzatot és annak módosításait, valamint a kiadási előirányzat forrásául szolgáló
bevételeket és a  költségvetési maradványokat negyedéves, havi és a  tárgyhónap esetében dekádonkénti
bontásban, továbbá
b) a bejelentett kötelezettségvállalások és a finanszírozási terv összhangjának biztosítása érdekében – a 8/2/1,
8/2/15, 8/2/25 és a 8/2/40 jogcímcsoportok kivételével – a kedvezményezett szervezetek címrendkódonkénti
(a továbbiakban: CRK) vagy a programok programonkénti felsorolását és azok tárgyhavi kifizetéseinek tervezett
összegét dekádonként.
(4) A kifizetési ütem tárgyhónapon belül csak részletes indokolással módosítható, melyhez az adatszolgáltatást a kiadás
várható teljesítésének időpontját megelőző 12. napig kell a 2. melléklet szerint megküldeni.
(5) A tárgyévre vonatkozó adatszolgáltatást a  jóváhagyott előirányzat 100%-os teljesülését követően már nem kell
teljesíteni.
4. A pályázati úton biztosított támogatások odaítélésének eljárási szabályai
10. § (1) A pályázati kiírásnak az  államháztartásról szóló törvény végrehajtásáról szóló 368/2011. (XII. 31.) Korm. rendelet
(a továbbiakban: Ávr.) 66. § (2) bekezdésében meghatározottakon kívül tartalmaznia kell
a) a pályázat kódszámát,
b) a költségvetési támogatásnak a pályázó általános működési költségeire fordítható része mértékét és
c) a miniszter által a pályázatok objektív elbírálásához kialakított szempont- és ahhoz kapcsolódó pontrendszert.
(2) Az (1)  bekezdés b)  pontja szerinti mértéket legalább a  költségvetési támogatás 15%-ában, de legfeljebb annak
25%-ában kell meghatározni.
(3) Az (1) bekezdés c) pontja szerinti szempontrendszer elemei a következők:
a) tartalmi szempontok:
aa) a pályázati kiírás céljának való megfelelés,
ab) a projekt megvalósíthatósága és
ac) szakmai színvonal,
b) hatékonysági szempontok:
ba) az elérni, megszólítani kívánt célcsoport,
bb) az ágazati, szakmai célhoz való illeszkedés, a honvédelem és a Magyar Honvédség (a továbbiakban:
MH) társadalmi beágyazottságának növelése és
bc) társadalmi hasznosság,
c) költségvetési szempontok:
ca) költséghatékonyság és
cb) önrész nagysága, valamint
d) a pályázóval kapcsolatos információk:
da) szakmai referenciák,
db) a támogatásból megvalósítani kívánt feladatba bevont civil önkéntes munkaerő nagysága és
dc) együttműködések más szervezetekkel.
11. § A pályázati kiírásban elő kell írni, hogy a pályázatot a 3. melléklet szerinti adatlapon kell benyújtani.
12. § (1) A beérkezett pályázatokat a  14.  § szerinti kötelezettségvállaló (a továbbiakban: kötelezettségvállaló) által a  HM
állományából létrehozott bizottság – a  10.  § (3)  bekezdése figyelembevételével – értékeli, amely az  értékelést
követően javaslatot tesz a kötelezettségvállaló részére a támogatottak körére és a támogatások összegére.
(2) A bizottságba a kötelezettségvállaló szakértőket hívhat meg.
 (3) A bizottság tagjai között a beérkezett pályázatok szakmai véleményezés céljából történő kiosztása véletlenszerűen
történik.
 (4) A kötelezettségvállaló a  bizottság javaslatait figyelembe véve dönt a  támogatottak köréről és a  támogatások
összegéről. 13. § (1) Ha a beérkezett pályázatok szerinti támogatási igény nem éri el a támogatásra szánt keretösszeget, a megtakarítás
a kötelezettségvállaló döntésének megfelelően, az adott pályázattal azonos jogcímen vagy más feladat fedezetére
felhasználható.
(2) Ha a  beérkezett érvényes pályázatok szerinti támogatási igény meghaladja a  támogatásra szánt keretösszeget,
a pályázatot benyújtókat az értékelési pontrendszer alapján felállított sorrend szerint, a rendelkezésre álló keretösszeg
határáig kell támogatásban részesíteni.
5. Kötelezettségvállalás 14. § (1) Az előirányzatok terhére – a  HM mint intézmény és a  HM Nemzeti Rendezvényszervező Hivatal az  Ávr. 13.  §
(3) bekezdése szerinti szabályzatában meghatározott kivételekkel – a miniszter vállal kötelezettséget.
(2) A gazdasági vezető az előirányzatok vonatkozásában a HM VGH főigazgatója.
15. § Az előirányzatok terhére az  Ávr. 5.  melléklet 10.  pontja szerint történő kötelezettségvállalások elektronikus úton
történő kincstári bejelentését a HM VGH végzi.
6. A pénzügyi ellenjegyzés, a teljesítésigazolás, érvényesítés és utalványozás rendje
16. § Az előirányzatok kötelezettségvállalásának pénzügyi ellenjegyzése a HM VGH által történik.
17. § (1) A kiadások teljesítésének és a bevételek beszedésének elrendelése (a továbbiakban: utalványozás) előtt a gazdálkodó
szervezetek okmányok alapján ellenőrzik, és szakmailag igazolják azok jogosságát, összegszerűségét és a szerződések
teljesítését.
(2) A kiadások teljesítésének utalványozás előtti érvényesítését a HM VGH végzi.
 (3) Az utalványozás jogszabály rendelkezése, illetve nemzetközi szerződés vagy nemzetközi tagságból adódó
kötelezettség dokumentuma alapján is végrehajtható.
 (4) A szakmai teljesítés igazolására, az érvényesítésre és az utalványozásra, valamint könyvelés igazolására a 4. melléklet
szerinti formanyomtatványt – utalványrendeletet – kell alkalmazni. 18. § A 19.  §-ban meghatározottak figyelembevételével az  előirányzatok terhére történő utalványozást a  gazdálkodó
szervezet vezetője vagy a 20. § (1) bekezdése szerinti szabályzatban kijelölt személy végzi.
19. § (1) A 8/2/40 Nemzetközi tagdíjak, tagdíj jellegű befizetések jogcímcsoport előirányzatait terhelő kifizetésekre vonatkozó
fizetési felszólításokat a HM VGH szakmai területét érintően saját hatáskörben, a szakmai kompetenciáját meghaladó
esetekben az illetékes – szakmai felelős – szervezetek bevonásával felülvizsgálja.
(2) Amennyiben a felszólításban szereplő összeg kifizetésének jogossága igazolt, a HM VGH főigazgatója
a) 100 millió forintos összeghatárig a kifizetést elrendeli, vagy
b) 100 millió forintos összeghatár felett a  kifizetésre vonatkozó javaslatát a  HM védelemgazdaságért felelős
helyettes államtitkár (a továbbiakban: HM VGHÁT) részére jóváhagyásra felterjeszti.
 (3) A költségvetés tervezési időszakában még nem ismert év közben felmerülő új feladatokkal kapcsolatos fizetési
kötelezettségek teljesítésének elrendelése a HM KÁT hatáskörébe tartozik.
20. § (1) A kötelezettségvállalás, a  teljesítésigazolás, az  érvényesítés és az  utalványozás rendjét a  gazdálkodó szervezetek
– HM szervek esetén a HM mint intézmény – vezetőinek az Ávr. 13. § (3) bekezdésében meghatározott gazdálkodási
intézkedése részletesen szabályozza.
(2) A HM VGH gazdálkodási intézkedése az (1) bekezdésben meghatározottakon túl részletesen szabályozza a pénzügyi
ellenjegyzés rendjét is.
(3) A HM mint intézmény vezetőjének (1)  bekezdés szerinti gazdálkodási intézkedését a  HM Gazdasági Tervezési és
Szabályozási Főosztály állítja össze.
7. A költségvetési támogatás kedvezményezettjének beszámolása 21. § (1) A támogatási szerződésben – az a) pont ab) alpontja, a c) és d) pont vonatkozásában a (2) bekezdésben meghatározott
kivétellel – ki kell kötni, hogy
a) a kedvezményezettnek szakmai beszámolót és pénzügyi elszámolást kell a  támogató részére benyújtania,
melynek keretében
aa) a szakmai beszámolóban a  támogatási szerződésben meghatározott célok megvalósításáról és
vállalások teljesítéséről tételesen számol el, a ráfordított kiadások hozzárendelésével, összhangban
a pénzügyi elszámolásban kimutatott kiadásokkal,
ab) a pénzügyi elszámolásnak az  5.  melléklet szerinti számlaösszesítőt és a  támogatás felhasználását
igazoló számviteli bizonylatokat, a kifizetést igazoló bizonylatokat, valamint a támogatás jogszerű és
a  céljának megfelelő felhasználását igazoló egyéb okmányoknak a  kedvezményezett hivatalos
képviselője által hitelesített másolatát kell tartalmaznia,
b) a költségek felmerülését igazoló eredeti számlákat, számviteli bizonylatokat a kedvezményezettnek záradékkal
kell ellátnia, amelyben jelzi, hogy a  számlán, számviteli bizonylaton szereplő összegből mennyit számolt el
a szerződésszámmal hivatkozott támogatási szerződés terhére,
c) a költségvetési támogatásnak a pénzügyi elszámolásban kimutatott maradványösszegét a kedvezményezett
a beszámoló benyújtásával egyidejűleg – a támogatási szerződés számára történő hivatkozással – visszautalja
a HM fizetési számlájára, és
d) a keletkezett maradvány c) pont szerinti visszautalásáról a beszámoló során a kedvezményezett nyilatkozni
köteles.
(2) Az (1) bekezdés
a) a)  pont ab)  alpontja szerinti pénzügyi elszámolás helyett a  Hozzájárulás a  hadigondozásról szóló törvény
végrehajtó közalapítványhoz (8/2/39/3) előirányzatról a közhasznúsági jelentést kell a gazdálkodó szervezet
részére megküldeni,
b) c) és d)  pontja a  Hozzájárulás a  hadigondozásról szóló törvény végrehajtó közalapítványhoz (8/2/39/3) és
az MH Szociálpolitikai Közalapítvány által ellátott feladatok támogatása (8/2/39/2) előirányzat terhére kötött
támogatási szerződés esetében nem alkalmazható. E szerződésben azt kell kikötni, hogy a maradvány további
felhasználásáról a  kötelezettségvállaló a  beszámoló elfogadását követően dönt, és döntéséről tájékoztatja
a kedvezményezettet.
22. § A kedvezményezett által készített szakmai beszámolót és pénzügyi elszámolást a gazdálkodó szervezet szakmai és
pénzügyi szempontból ellenőrzi, ezt követően a kötelezettségvállaló vagy az általa kijelölt személy azok elfogadásáról
és az  esetleges visszafizetési kötelezettségről a  támogatási szerződésben meghatározott határidőn belül írásban
értesíti a kedvezményezettet.
8. Beszámolás az előirányzatok felhasználásáról 23. § (1) A HM fejezet éves költségvetési beszámolójához a  gazdálkodó szervezet az  előirányzat felhasználásáról,
a  megvalósított szakmai célokról, a  nevesített feladatok végrehajtásáról és a  költségvetési maradványról
adatszolgáltatást teljesít a  HM VGH részére, amelyet költségvetési támogatás esetén a  kedvezményezett szakmai
beszámolója és pénzügyi elszámolása alapján kell összeállítani.
(2) Az adatszolgáltatást a kötelezettségvállaló vagy az általa kijelölt személy hagyja jóvá.
24. § (1) A HM VGH
a) az előirányzatok teljesítéséről, valamint a követelések és kötelezettségek alakulásáról a gazdálkodó szervezetek
adatszolgáltatása, valamint a  HM Költségvetési Gazdálkodási Információs Rendszerben rögzített adatok
alapján az államháztartás számviteléről szóló 4/2013. (I. 11.) Korm. rendelet szerint végrehajtja a könyvviteli
zárlati feladatokat, összeállítja az éves költségvetési beszámolót, a negyedéves mérlegjelentéseket, az időközi
költségvetési jelentéseket, és a zárszámadáshoz adatszolgáltatást teljesít, és
b) a kötelezettségvállalással terhelt maradványt a  gazdálkodó szervezetek által megküldött adatszolgáltatás
alapján felülvizsgálja, és – szolgálati úton – a miniszter részére jóváhagyásra felterjeszti.
(2) Költségvetési maradványt terhelő kifizetés a tárgyévi előirányzat terhére nem teljesíthető.
 (3) A nonprofit korlátolt felelősségű társaságok éves működéséről a HM Vagyonfelügyeleti Főosztály (a továbbiakban:
HM VFF), az  MH Szociálpolitikai Közalapítvány tekintetében a  Honvéd Vezérkar Személyzeti Csoportfőnökség
(a továbbiakban: HVK SZCSF), a Hadigondozottak Közalapítványa tekintetében pedig a HM Társadalmi Kapcsolatok és
Háborús Kegyeleti Főosztály szöveges értékelést készít, melyet a  zárszámadáshoz kapcsolódóan meghatározásra
kerülő időpontig a HM VGH részére küld meg.
25. § (1) Az Ávr. 87. § (1) bekezdésében foglaltak alapján a Honvédelem érdekében tevékenykedő civil szervezetek pályázati
támogatása (8/2/3/6), a Honvédelem érdekében tevékenykedő civil szervezetek támogatása (8/2/3/19), a Nonprofit
korlátolt felelősségű társaságok támogatása (8/2/5), a Magyar Futball Akadémia Alapítvány támogatása (8/2/39/1),
az  MH Szociálpolitikai Közalapítvány által ellátott feladatok támogatása (8/2/39/2), valamint a  Hozzájárulás
a  hadigondozásról szóló törvény végrehajtó közalapítványhoz (8/2/39/3) előirányzatok terhére folyósított,
költségvetési kiadásként, valamint ráfordításként elszámolt támogatásokat érintő, támogatási célú előlegekkel
kapcsolatos elszámolási követelések főkönyvi kivezetése érdekében az 1. mellékletben kijelölt gazdálkodó szervezet
a beszámoló elfogadását követően annak tényéről haladéktalanul értesíti a HM VGH-t.
(2) A HM VGH az (1) bekezdés szerinti értesítés alapján végrehajtja a támogatási célú előlegek főkönyvi elszámolását.
9. A költségvetési támogatás felhasználásának ellenőrzése 26. § (1) Költségvetési támogatás esetén a  kötelezettségvállaló vagy az  általa kijelölt személy a  támogatási szerződésben
foglalt kötelezettségek betartását dokumentumalapú és helyszíni ellenőrzés formájában ellenőrzi.
(2) A támogatási szerződésben ki kell kötni, hogy a kedvezményezett köteles
a) a költségvetési támogatáshoz kapcsolódó eredeti számlákat, számviteli bizonylatokat, kifizetést igazoló
bizonylatokat és egyéb okmányokat a  pénzügyi elszámolás elfogadását követő öt évig megőrizni és
a  költségvetési támogatás felhasználásának ellenőrzésére jogosult, jogszabályban vagy a  támogatási
szerződésben meghatározott szerv vagy annak meghatalmazottja részére a  helyszíni ellenőrzés során
bemutatni és
b) a támogatások felhasználásával kapcsolatos dokumentációt elkülönítetten nyilvántartani.
10. Az előirányzatok felhasználásának ellenőrzése 27. § (1) Az előirányzatokkal való gazdálkodás
a) operatív belső kontrollrendszerét a  gazdálkodó szervezetek és a  HM mint intézmény vezetője alakítja ki és
működteti, és
b) operatív belső kontrollrendszerének szabályozottságát, szabályszerűségét, gazdaságosságát, eredményességét
és hatékonyságát a gazdálkodó szervezetek saját intézményi belső ellenőre, a HM mint intézmény esetében
a HM Belső Ellenőrzési Főosztály (a továbbiakban: HM BEF) az éves ellenőrzési tervében ütemezve ellenőrzi.
(2) Az előirányzatok felhasználásának ellenőrzését a HM BEF a HM éves fejezetszintű államháztartási belső ellenőrzési
terve alapján végzi.
11. Záró rendelkezések 28. § Ez az utasítás a közzétételét követő napon lép hatályba.
29. § Hatályát veszti a  fejezeti kezelésű előirányzatokkal történő gazdálkodás szabályairól szóló 54/2012. (VII. 27.)
HM utasítás.
Dr. Hende Csaba s. k.,
 honvédelmi miniszter


text:
127/2015. (III. 13.) KE határozata dandártábornok szolgálati viszonyának megszüntetéséről.
Az Alaptörvény 9. cikk (4) bekezdés e) pontja, valamint a honvédek jogállásáról szóló 2012. évi CCV. törvény 4/A. §
c)  pontja, 59.  § (2)  bekezdés a)  pontja és 60.  §-a alapján – a  honvédelmi miniszter előterjesztésére, a  hivatásos
szolgálati viszony közös megegyezéssel történő megszüntetéséről szóló megállapodásra tekintettel – Erdélyi Lajos
dandártábornok hivatásos szolgálati viszonyát 2015. február 28-ai hatállyal megszüntetem.
Budapest, 2015. február 27. Áder János s. k.,
 köztársasági elnök


text:
2122/2017. (XII. 29.) Korm. határozata a családi otthonteremtési kedvezmény igénybevételének jelentős egyszerűsítéséhez szükséges kormányzati intézkedésekről.
A Kormány a családi otthonteremtési kedvezményhez való hozzájutás feltételeinek egyszerűsítése, az  igénybevevők
adminisztratív terheinek csökkentése érdekében
 1. felhívja az  igazságügyi minisztert, hogy a  nemzetgazdasági miniszter és az  emberi erőforrások minisztere
bevonásával vizsgálja meg az igénylők vonatkozásában a nyilatkozati elv széles körű érvényesítésének lehetőségét,
oly módon, hogy a családi otthonteremtési kedvezmény igényléséhez kizárólag a társadalombiztosítási jogviszony
igazolására szolgáló okirat csatolására legyen szükség;
Felelős: igazságügyi miniszter
nemzetgazdasági miniszter
emberi erőforrások minisztere
Határidő: azonnal
 2. felhívja az  igazságügyi minisztert, hogy a  nemzetgazdasági miniszter és az  emberi erőforrások minisztere
bevonásával készítsen előterjesztést azokról a  szükséges jogszabály-módosításokról, amelyek biztosítják
az  1.  pont szerinti széles körű nyilatkozattétel érvényre juttatását annak érdekében, hogy az  igénylők kérelmei
2018. február 15. napjától ezen ügyintézési eljárásrend alapján kerüljenek elbírálásra.
Felelős: igazságügyi miniszter
nemzetgazdasági miniszter
emberi erőforrások minisztere
Határidő: 2018. január 15. Orbán Viktor s. k.,
 miniszterelnök


text:
49/2017. (HK 3.) HVKF határozata hadfelszerelés alkalmazásba vételéről.
A hadfelszerelés rendszerbe kerülésének és rendszerből történő kivonásának rendjéről szóló 10/2016. (III. 10.) HM
utasítás 3. § (4) bekezdés a) pontja alapján az alábbi hadfelszerelés alkalmazásba vételét rendelem el:
93 M kabát és
93 M nadrág Rendeltetése: Az általános had- (gyakorló-) öltözethez viseli a Magyar Honvédség tényleges személyi állománya a
határvédelmi feladatok ellátása során hideg időjárási körülmények között. A fenti cikkeknek a vegyivédelmi szakágtól a
ruházati szakág részére történő átadásával, nyilvántartásával és kezelésével kapcsolatos eljárási szabályokat a Magyar
Honvédség Logisztikai Központ határozza meg.
Budapest, 2017. január 31. A távollévő HVKF helyett:
Varga János vezérőrnagy s. k.,


text:
1390/2013. (VII. 1.) Korm. határozata Pécs Megyei Jogú Város működésének támogatása érdekében a IX. Helyi önkormányzatok támogatásai fejezeten belüli előirányzat-átcsoportosításról.
A Kormány az államháztartásról szóló 2011. évi CXCV. törvény 33. § (1) bekezdésében biztosított jogkörében eljárva
 1. elrendeli a Magyarország 2013. évi központi költségvetéséről szóló 2012. évi CCIV. törvény (a továbbiakban: Kvtv.)
1. melléklet IX. Helyi önkormányzatok támogatásai fejezetben a 17. Pécs Megyei Jogú Város Önkormányzata
működésének támogatása cím létrehozását,
Felelős: nemzetgazdasági miniszter
 belügyminiszter
Határidő: azonnal 2. elrendeli a Kvtv. 1. melléklet IX. Helyi önkormányzatok támogatásai fejezet, 3. A helyi önkormányzatok kiegészítő
támogatásai cím terhére, a Kvtv. 1. melléklet IX. Helyi önkormányzatok támogatásai fejezet, 17. Pécs Megyei Jogú
Város Önkormányzata működésének támogatása cím javára 371,5 millió forint 1. melléklet szerinti egyszeri
átcsoportosítását,
Felelős: nemzetgazdasági miniszter
 belügyminiszter
Határidő: azonnal 3. felhívja a belügyminisztert, hogy a 2. pont szerinti támogatás Pécs Megyei Jogú Város Önkormányzata számára
történő folyósításáról utólagos, legkésőbb 2013. december 31-éig történő elszámolási kötelezettséggel soron kívül
rendelkezzen.
Felelős:  belügyminiszter
Határidő: azonnal Orbán Viktor s. k.,
 miniszterelnök


text:
133/2012. (XI. 13.) ME határozata Magyarország Kormánya és a Szerb Köztársaság Kormánya közötti sugaras veszélyhelyzet esetében adandó gyors értesítésről szóló egyezmény létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a nemzeti fejlesztési miniszter és a külügyminiszter előterjesztése alapján
1. egyetértek Magyarország Kormánya és a Szerb Köztársaság Kormánya közötti sugaras veszélyhelyzet esetében
adandó gyors értesítésről szóló egyezmény (a továbbiakban: megállapodás) létrehozásával;
2. felhatalmazom a nemzeti fejlesztési minisztert, hogy – az érintett miniszterekkel egyetértésben – a tárgyalásokon részt
vevő személyeket kijelölje; 3. felhatalmazom a nemzeti fejlesztési minisztert vagy az általa kijelölt személyt, hogy a tárgyalások eredményeként
előálló szövegtervezetet kézjegyével lássa el; 4. felhívom a külügyminisztert, hogy a megállapodás létrehozásához szükséges meghatalmazási okiratot adja ki;
5. felhívom a nemzeti fejlesztési minisztert, a külügyminisztert, valamint a közigazgatási és igazságügyi minisztert, hogy
a megállapodás létrehozását követően a megállapodás végleges szövegének megállapítására való felhatalmazásról
szóló határozat tervezetét haladéktalanul terjesszék a Kormány elé.
Orbán Viktor s. k.,
miniszterelnök


text:
213/2016. (VII. 21.) Korm. rendelete a Xellia Gyógyszervegyészeti Korlátolt Felelősségű Társaság Budapest területén megvalósuló beruházásával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról.
A Kormány
a nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről szóló
2006. évi LIII. törvény 12. § (5) bekezdés a), d) és e) pontjában,
a 4. § tekintetében az épített környezet alakításáról és védelméről szóló 1997. évi LXXVIII. törvény 62. § (1) bekezdés 16.2., 17. és
24. pontjában
kapott felhatalmazás alapján, az  Alaptörvény 15.  cikk (1)  bekezdésében meghatározott feladatkörében eljárva a  következőket
rendeli el:
1. § (1) A Kormány nemzetgazdasági szempontból kiemelt jelentőségű üggyé nyilvánítja azokat az 1. mellékletben felsorolt
közigazgatási hatósági ügyeket, amelyek Budapest X. kerület közigazgatási területén elhelyezkedő, az  ingatlannyilvántartás szerinti 38303/76 helyrajzi számon nyilvántartott földrészleten megvalósításra kerülő központosított
laboratórium és az  ahhoz kapcsolódó építmények, infrastrukturális fejlesztések megvalósítására irányuló
beruházással függenek össze.
(2) Az (1) bekezdés alkalmazásában a beruházással összefüggőnek kell tekinteni mindazokat a közigazgatási hatósági
ügyeket, amelyek az  (1)  bekezdés szerinti beruházás megvalósításához, használatbavételéhez és üzemeltetésének
beindításához szükségesek.
2. § A Kormány az  1.  § (1)  bekezdése szerinti kiemelt jelentőségű ügyekben koordinációs feladatokat ellátó
kormánymegbízottként a Budapest Főváros Kormányhivatalát vezető kormánymegbízottat jelöli ki.
3. § (1) Az  ügyfélnek az  eljárás megindítása előtt benyújtott kérelmére az  1.  § (1)  bekezdése szerinti közigazgatási
hatósági ügyekben a  szakhatóság – a  hatóság határozatának meghozataláig felhasználható – előzetes
szakhatósági állásfoglalást ad ki azzal, hogy a kérelemhez benyújtott előzetes szakhatósági hozzájárulást a hatóság
a közigazgatási hatósági eljárás és szolgáltatás általános szabályairól szóló 2004. évi CXL. törvény 44. § (8) bekezdése
szerint használja fel.
(2) Az  1.  § (1)  bekezdése szerinti közigazgatási hatósági ügyekben hozott döntés fellebbezésre tekintet nélkül
végrehajtható.
4. § Az 1. § (1) bekezdése szerinti beruházással összefüggésben
a) építészeti-műszaki tervtanácsi véleményt nem kell beszerezni,
b) településképi véleményezési eljárást nem kell lefolytatni és
c) településképi bejelentési eljárásnak nincs helye.
5. § Ez a rendelet a kihirdetését követő napon lép hatályba.
6. § E rendelet rendelkezéseit a hatálybalépésekor folyamatban lévő közigazgatási hatósági ügyekben is alkalmazni kell.
Orbán Viktor s. k.,
 miniszterelnök


text:
1574/2014. (X. 10.) Korm. határozata a Nemzeti Sírkerttel kapcsolatos feladatok ellátása érdekében a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az államháztartásról szóló 2011. évi CXCV. törvény 21. § (6) bekezdésében biztosított jogkörében eljárva
a Nemzeti Sírkerttel kapcsolatos feladatok ellátása érdekében 505,0 millió forint egyszeri átcsoportosítását rendeli el
elszámolási, a fel nem használt rész tekintetében visszatérítési kötelezettséggel a Magyarország 2014. évi központi
költségvetéséről szóló 2013. évi CCXXX. törvény (a  továbbiakban: Kvtv.) 1.  melléklet XI. Miniszterelnökség fejezet,
7. Nemzeti Örökség Intézete cím javára, a Kvtv. 1. melléklet XI. Miniszterelnökség fejezet, 17. Rendkívüli kormányzati
intézkedések cím terhére, az 1. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: Miniszterelnökséget vezető miniszter
Határidő: 2015. június 30.
Orbán Viktor s. k.,
 miniszterelnök


text:
90/2012. (HK 3.) MH VDK intézkedése a STANAG 3680 (5. kiadás) bevezetéséről.
A Magyar Honvédség belső rendelkezései kiadásának
és a szakirányítás rendjéről szóló 19/2007 (HK 20.) HM
utasítás 4. § (2) bekezdése alapján – figyelemmel az egységesítési, szabványosítási tevékenységről és a NATO egységesítési dokumentumok feldolgozásáról és végrehajtásáról szóló 102/2008. (HK 19.) HM utasításban foglaltakra
– a STANAG 3680 (5. kiadás) bevezetéséről az alábbi
intézkedést adom ki: 1. Ez az intézkedés bevezeti a Honvéd Vezérkar főnök
helyettesének HVKFH 1905/2/00 közleményében
(HK 17.) elfogadott, a NATO NSA által kihirdetett és hatályos STANAG 3680 – NATO GLOSSARY OF TERMS
AND DEFINITIONS –AAP-6 (EDITION 5) címen kiadott NATO egységesítési egyezményt.
2. A bevezetés módja a „NATO szakkifejezések és meghatározások kézikönyve (angol és magyar)” című magyar
nyelvű kézikönyv, melyet a jelen intézkedés hatálybalépésének napján elektronikus formátumban kiadok.
3. Az egységesítési egyezmény az intraneten elérhető
MH Központi Doktrinális Adatbázisban kerül közzétételre.
4. Ez az intézkedés a közzététel napján lép hatályba.
A távollévő parancsnok helyett: Tamási Béla mk. ezredes s. k.,
törzsfőnök


text:
31/2016. (XI. 18.) ORFK utasítása a rendőri karjelvények rendszeresítésére vonatkozó szabályokról.
A jogalkotásról szóló 2010. évi CXXX. törvény 23. § (4) bekezdés c) pontjában, valamint a Rendőrségről szóló 1994. évi XXXIV. törvény
6.  § (1)  bekezdés b)  pontjában foglaltak alapján a  rendőri karjelvények rendszeresítésére vonatkozó szabályok meghatározása
érdekében kiadom az alábbi utasítást:
1. Általános rendelkezések 1. Az utasítás hatálya az  általános rendőrségi feladatok ellátására létrehozott szervre (a továbbiakban: Rendőrség)
terjed ki.
2. Részletes rendelkezések 2. A Rendőrség hivatásos állománya
a) szolgálati karjelvényt (a továbbiakban: szolgálati karjelvény);
b) önkormányzati (megyei, fővárosi, települési, településrészi) hovatartozást szimbolizáló karjelvényt
– amennyiben annak viselését elrendelték – (a továbbiakban: önkormányzati karjelvény)
[az a) és b) alpontban foglaltak a továbbiakban együtt: karjelvény]
köteles viselni az egyenruházatán.
3. Karjelvény rendszeresítésére:
a) az országos rendőrfőkapitány – a b) alpontban foglalt kivétellel – az Országos Rendőr-főkapitányság szervezeti
egységei és szervezeti elemei tekintetében;
b) a rendészeti és a bűnügyi országos rendőrfőkapitány-helyettes a közvetlen alárendeltségébe tartozó szervezeti
elemek tekintetében;
c) a szerv vezetője a területi szervek tekintetében
jogosult.
4. A rendszeresíteni tervezett karjelvény mintadarabját – a döntést megelőzően – az országos rendőrfőkapitány részére
jóváhagyás céljából fel kell terjeszteni, az  önkormányzati karjelvény rendszeresítéséhez csatolni kell az  érintett
megyei, fővárosi, települési önkormányzat hozzájárulását is.
5. A karjelvényt a következő követelmények alapulvételével kell kialakítani:
a) a karjelvény alakját az utasítás Melléklete határozza meg;
b) a szolgálati karjelvénynél a  szolgálat, a  szolgálati ág, a  szakszolgálat magyar nyelvű megnevezését és
a tevékenységükre jellemző jelképet kell alkalmazni, amely mellett a POLICE felirat megengedett;
c) az önkormányzati karjelvénynél a  legitim, heraldikailag hiteles önkormányzati (megyei, fővárosi, települési,
településrészi) címerek megjelenítését, illetve a  rendőri szervezet (megye, főváros, település, településrész)
megnevezésének magyar nyelvű feliratozását kell alkalmazni, amely mellett a POLICE felirat megengedett;
d) a karjelvényt hímzett kivitelben kell kialakítani. 6. A hivatásos állomány karjelvénnyel történő ellátásáért, a  karjelvény cseréjéért és pótlásáért a  3.  pontban
meghatározott, a rendszeresítést elrendelő vezető felel.
7. A szolgálati karjelvény bevezetésének költségeit a ruházati alapellátásban és alapellátás-kiegészítésben részesülők
esetében a rendőri szervek költségvetéséből kell biztosítani. Az utánpótlás az érintett hivatásos állomány utánpótlási
egyenruházati ellátmányának terhére történik. Az önkormányzati karjelvényt a ruházati alapellátásban és alapellátáskiegészítésben részesülők esetében a  megyei (fővárosi) rendőr-főkapitányság költségvetésének terhére kell
biztosítani, utánpótlásáról és az utánpótlás rendjéről a megyei (fővárosi) rendőrfőkapitány rendelkezik.
3. Záró rendelkezések 8. Ez az utasítás a közzétételét követő napon lép hatályba.
9. Hatályát veszti a rendőri karjelvények rendszeresítésének szabályairól szóló 47/2010. (OT 27.) ORFK utasítás.
Papp Károly r. altábornagy s. k.,
 országos rendőrfőkapitány